**แผนพัฒนาคุณภาพ (Improvement Plan) ประจำปีการศึกษา 2558 มหาวิทยาลัยราชภัฏนครปฐม**

**เพื่อปรับปรุงผลการดำเนินงานจากการตรวจประเมินคุณภาพภายใน ประจำปีการศึกษา 2557**

| **องค์ประกอบ** | **ข้อเสนอแนะจากการประเมิน ปีการศึกษา 2557** | **แนวทางการปรับปรุง/ พัฒนา** | **กิจกรรม/ โครงการ**  **ตามแนวทางการปรับปรุง** | **ตัวชี้วัดความสำเร็จ** | **เป้าหมาย** | **ระยะเวลาดำเนินการ** | **ผู้รับผิดชอบ** | **ผู้กำกับ** |
| --- | --- | --- | --- | --- | --- | --- | --- | --- |
| องค์ประกอบที่ 1  การผลิตบัณฑิต | 1.นักศึกษาขาดการมีส่วนร่วมในการวางแผนการจัดกิจกรรมพัฒนานักศึกษา อาจมีผลทำให้กิจกรรมพัฒนานักศึกษาไม่ตอบสนองตามความต้องการของนักศึกษาและการเปลี่ยนแปลงของสังคมยุคปัจจุบันอย่างแท้จริง ดังนั้นมหาวิทยาลัยต้องให้นักศึกษามีส่วนร่วมในการจัดทำแผนแม่บทการพัฒนานักศึกษาและกำหนดกระบวนการติดตามตรวจสอบประเมินผลโดยนักศึกษา ทั้งนี้แผนแม่บทพัฒนานักศึกษาต้องเป็นส่วนหนึ่งในแผนยุทธศาสตร์มหาวิทยาลัย โดยให้สอดคล้องกับอัตลักษณ์และบริบทของมหาวิทยาลัย  2.ตัวชี้วัดความสำเร็จตามวัตถุประสงค์ของโครงการ/กิจกรรม ภายใต้แผนพัฒนานักศึกษา ไม่สามารถสะท้อนคุณภาพของโครงการ/กิจกรรม ทำให้ไม่สามารถนำผลการประเมินไปปรับปรุงดำเนินการในรอบปีการศึกษาถัดไปได้ มหาวิทยาลัยต้องทบทวนการกำหนดตัวชี้วัดและระบบการประเมินโครงการ/กิจกรรม ให้สามารถใช้ประโยชน์จากการประเมินได้อย่างเต็มที่ |  |  |  |  |  | กองพัฒนานักศึกษา | อ.ชัยยุธ มณีรัตน์ |
| องค์ประกอบที่ 2  การวิจัย | 1.ระบบสารสนเทศเพื่อการบริหารงานวิจัยที่สามารถนำไปใช้ประโยชน์ ไม่ปรากฏความเชื่อมโยงระหว่างคณะ และมหาวิทยาลัย ดังนั้นสถาบันวิจัยและพัฒนาต้องทำฐานข้อมูล การบริหารงานวิจัยที่ครอบคลุมข้อมูลของทุกส่วนงาน ทุกด้านที่จำเป็นต่อการวางแผน ดำเนินงาน ติดตาม ตรวจสอบ การดำเนินงานงานการวิจัยของทั้งสถาบัน  2.ผลงานทางวิชาการและการตีพิมพ์มีค่าน้ำหนักน้อย ควรกระจายการนำเสนอผลงานทางวิชาการในหลายๆเวที เพื่อเป็นเวทีเผยแพร่ชื่อเสียงและประชาสัมพันธ์มหาวิทยาลัย โดยกำหนดให้อาจารย์ต้องนำเสนอผลงานไปตีพิมพ์ในวารสารที่มี Impact factor ทั้งนี้มหาวิทยาลัยต้องให้การสนับสนุนการผลิตและการเผยแพร่ผลงานวิจัยอย่างเหมาะสม |  |  |  |  |  | สถาบันวิจัยและพัฒนา | ผศ.สมหมาย เปียถนอม |
| องค์ประกอบที่ 3  การบริการวิชาการแก่สังคม | มหาวิทยาลัยต้องมีบทบาทที่ชัดเจนในการกำกับ ติดตาม การให้บริการทางวิชาการแก่สังคม ที่เป็นรูปธรรม สามารถติดตาม ตรวจสอบและประเมินผลสัมฤทธิ์การดำเนินงาน เพื่อสร้างชุมชน องค์กรให้เกิดความเข้มแข็ง สามรถพึ่งตนเองได้อย่างยั่งยืน |  |  |  |  |  | สถาบันวิจัยและพัฒนา | ผศ.สมหมาย เปียถนอม |
| องค์ประกอบที่ 4  การทำนุบำรุงศิลปะและวัฒนธรรม | 1.การจัดทำแผนด้านทำนุบำรุงศิลปะและวัฒนธรรมไม่สอดคล้องกับยุทธศาสตร์มหาวิทยาลัย ราชภัฏนครปฐม พ.ศ.2557-2561 ทำให้ไม่สามารถสนับสนุนการดำเนินงานด้านการทำนุบำรุงศิลปะและวัฒนธรรมและวัฒนธรรมของมหาวิทยาลัยให้บรรลุวิสัยทัศน์ที่แท้จริง สำนักศิลปะและวัฒนธรรมต้องพิจารณาทบทวนยุทธศาสตร์ให้สอดคล้องกับยุทธศาสตร์มหาวิทยาลัย โดยทบทวนบทบาทหน้าที่และความรับผิดชอบของสำนักศิลปะและวัฒนธรรม ใน เชิงรุกมากยิ่งขึ้น  2.สำนักศิลปะและวัฒนธรรมควรเสริมสร้างความเข้มแข็งและผลิตผลงานที่เกี่ยวข้องกับทวารวดีศึกษาให้เป็นที่ยอมรับของสังคมและสาธารณะ โดยจัดนิทรรศการวันทวารวดีรำลึก ประชาสัมพันธ์เชิงรุก และเชิญชวนให้ชุมชนและองค์กรต่างๆ ในจังหวัดนครปฐมเข้ามามีส่วนร่วมในการจัดการดำเนินการ โดยให้จังหวัดนครปฐมได้กำหนดนิทรรศการกาล เป็นเทศกาลประจำจังหวัดและบรรจุไว้ในปฎิทินการท่องเที่ยวของการท่องเที่ยวแห่งประเทศไทย |  |  |  |  |  | สำนักศิลปะและวัฒนธรรม | อาจารย์การุณย์ ด่านประดิษฐ์ |
| องค์ประกอบที่ 5  การบริหารจัดการ | 1.มหาวิทยาลัยควรมีการป้องกันความเสี่ยงในการสูญหายของข้อมูลด้วยการมี (Data base) สำรองไว้ภายนอกหน่วยงาน และควรจัดสรรงบประมาณเพื่อการจัดซื้อ software ลิขสิทธิ์ ให้เพียงพอกับจำนวนบุคลากรและนักศึกษา รวมทั้งการบำรุงรักษา (Maintenance) รายปีสำหรับอุปกรณ์หลัก เพื่อลดความเสี่ยงในการหยุดทำงานของระบบและอุปกรณ์ (down time)  2.มหาวิทยาลัยต้องทบทวนระบบและกลไก การถ่ายทอดและการแปลงยุทธศาสตร์ระดับมหาวิทยาลัยสู่ยุทธศาสตร์ระดับหน่วยงาน รวมทั้งการติดตาม ตรวจสอบผลการดำเนินงานตามแผนยุทธศาสตร์มหาวิทยาลัย ราชภัฏ พ.ศ.2557-2561 ให้มีความสอดคล้องกับแผนปฏิบัติราชการประจำปี ซึ่งจะทำให้สามารถกำหนดทิศทางการดำเนินงานให้บรรลุวิสัยทัศน์อย่างแท้จริง  3.มหาวิทยาลัยต้องวิเคราะห์และดำเนินการจัดทำกลยุทธ์การเงิน แผนปฏิบัติการประจำปี แผนบริหารความเสี่ยง แผนการจัดการความรู้ แผนพัฒนาทรัพยากรบุคคล แผนงานตามพันธกิจ การวิเคราะห์ต้นทุนต่อหน่วย แผนระบบสารสนเทศเพื่อการจัดการ โดยเฉพาะอย่างยิ่งระบบสารสนเทศเพื่อการประกันคุณภาพการศึกษา สามารถใช้เป็นเครื่องมือในการบริหารจัดการมหาวิทยาลัย เพื่อการพัฒนาคุณภาพอย่างมีประสิทธิภาพ |  |  |  |  |  | สำนักคอมฯ,  กองนโยบายและแผน,  งานประกันคุณภาพ | ผศ.สมหมาย เปียถนอม |